
In urma examinării propunerii legislative privind majorările de întârziere şi dobânzile datorate până la 31 decembrie 1996  în şedinţa din 28 mai 1997, comisia a hotărât că aceasta nu poate fi acceptată şi propune Plenului  respingerea  pentru următoarele motive:


1.Propunerea legislativă în cauză nu acoperă un gol legislativ, ci se adaugă la actele normative existente în acest domeniu.


2.Din experienţa dobândită în urma aplicării cadrului legislativ creat, s-a constatat că, efectul scontat, respectiv fluidizarea plăţilor şi stimularea agenţilor economici în achitarea obligaţiilor din impozite, taxe, contribuţii şi alte venituri bugetare, cu scopul atenuării efectelor negative ale blocajului financiar şi a diminuării procesului de decapitalizare a agenţilor economici nu a fost atins.


3.Procedurile unui astfel de act normativ creează din start, o puternică inechitate între agenţii economici, pe de o parte cei care se preocupă şi fac eforturi pentru onorarea obligaţiilor bugetare şi care nu beneficiază de clemenţa unor astfel de reglementări, iar pe de altă parte cei răi platnici, care pe lângă faptul că au beneficiat de reglementările favorabile din Ordonanţa Guvernului nr. 28/1994 şi Ordonanţa Guvernului nr. 13/1996, în continuare nu-şi onorează datoriile bugetare restante şi nici cele curente aşteptând permanent iniţierea şi adoptarea unor acte normative, de genul celor menţionate, precum şi cel supus analizei, care   să-i scutească sau să le reducă substanţial obligaţiile bugetare.


4. In prezent există un sistem legislativ corespunzător şi coerent pentru a asigura executarea creanţelor bugetare, inclusiv către bugetul asigurărilor sociale de stat, eşalonarea plăţilor, măsuri de întărire a disciplinei financiare, precum şi normele metodologice aferente.




















Dan Constantinescu 


PREŞEDINTE �
Petre Partal 


SECRETAR �
�
Parlamentul  României


Bucureşti   28 mai 1997


Nr.  XXXVI/2/307


�





Comisia pentru buget, 


finanţe şi bănci























BIROUL PERMANENT 


AL 


CAMEREI DEPUTAŢILOR











Vă înaintăm alăturat, Raportul asupra propunerii legislative privind majorările de întârziere şi dobânzile datorate până la 31 decembrie 1996 cu care comisia a fost sesizată în fond cu adresa nr. 63 din  5 mai 1997.

